Rockstar 101

רקע וכתיבה

ריהאנה כתבה את השיר ביחד עם מפיקיו דה דרים וטריקי סטיוארט והקליטה אותו באולפני סרניטי סאונד בלוס אנג'לס, קליפורניה, אולפני "The Boom Boom" בברבנק קליפורניה ואולפני טריאנגל סאונד באטלנטה, ג'ורג'יה. ג'ייסן יהושוע היה אחראי על המיקסינג בעזרתו ג'יאנקרלו לינו בעוד ההפקה הווקאלית נעשתה על ידי מקבה רידיק. ההנדוס של השיר נעשה על ידי מרקוס טובאר, בריאן "בי-לאב" תומאס, אנדרו וויפר וכריס "טק" א'ורין בעזרתו של פאט ת'ראל. השימוש בגיטרה בשיר נעשה על ידי טים סטיוארט בעוד מונטה ניובל ביצע סולמות נוספים. בנוסף השיר כולל קטע גיטרה של הגיטריסט סלאש מלהקת הרוק Guns N' Roses. 
השיר שוחרר כסינגל הרביעי מהאלבום הרביעי של ריהאנה (וכסינגל חמישי בארצות הברית). הוא נשלח לתחנות הרדיו הקצביות והאורבניות ב-18 במאי 2010, ולתחנות הרדיו האוסטרליות ב-19 ביולי 2010. בארצות הברית השיר שוחרר כ-EP של רמיקסים דרך האתר Masterbeat.com ב-2 ביוני 2010 ול-iTunes ב-13 ביולי. בבריטניה ה-EP שוחרר דרך אמזון ב-29 ביוני 2010. הרמיקסים נעשו על ידי תקליטנים ומפיקים שונים.

הרכב מוזיקלי

השיר הוא שיר מסוג גראנג קראנק והיפ-הופ באורך של 3:58 דקות. הוא כולל סולו גיטרה של הגיטריסט סלאש מלהקת הרוק Guns N' Roses. על מנת לבצע את השיר ריהאנה משתמשת בקול בס ונמוך יותר ממה שהיא נוהגת לבצע את שיריה. מבחינה לירית השיר מתאר את חייו של כוכב רוק.

מיקומים במצעדים

השיר עשה את הופעתו הבכורה במצעד שירי הדאנס האמריקאי במקום השני ונשאר במצעד במשך 14 שבועות. במצעד השירים הדיגיטליים של ארצות הברית השיר הגיע למקום ה-28 בלבד וירד מהמצעד לאחר 7 שבועות בלבד. במצעד הבילבורד האמריקאי השיר הגיע למקום ה-64 בלבד וירד מהמצעד לאחר 5 שבועות. אם כי במצעד שירי ה-R&B/היפ-הופ הדיגיטלי השיר הגיע למקום ה-10. באוסטרליה השיר הגיע בשבוע הראשון למקום ה-50 ולאחר שבוע הגיע למיקום השיא שלו, המקום ה-24 ונשאר שם במשך 6 שבועות.

רקע

הקליפ בוים על ידי מלינה מטסוקס באפריל 2010 אשר ביימה בעבר לריהאנה את הקליפים עבור "Hard" ו-"Rude Boy" ונערך על ידי נביל מצ'י אשר היה עורך של הקליפים SOS ו-Umbrella של ריהאנה עצמה. ב-19 במאי 2010, ריהאנה שחררה הצצה לקליפ באורך 30 שניות לאינטרנט וב-25 במאי 2010 הקליפ הועלה במלואו לערוץ ה-VEVO של ריהאנה.

הרכב

הקליפ כולו צולם בשחור לבן ומראה את ריהאנה בסצנות שונות כמו למשל מנפצת גיטרה חשמלית, שרה עם להקת הרוק, לבושה בבגד גוף שחור ומביטה למצלמה וכו'. באחת מהסצנות של הקליפ ריהאנה מתחפשת לסלאש עצמו ובכך סלאש לא השתתף בקליפ. ואמר בראיון ל-MTV: "הקליפ יותר טוב כשהיא מגלמת אותי, ולא אני מגלם את עצמי, היא בקלות העבירה את המסר של השיר בלי צורך לשתף אותי בקליפ." בנוסף המתופף של הלהקה בלינק 182 טרוויס בארקר מופיע בקליפ כמתופף בלהקת הרוק של ריהאנה.

הופעות חיות

ריהאנה ביצעה את השיר לראשונה ב-7 באפריל 2010 בתוכנית "אמריקן איידול". בנוסף ריהאנה ביצעה את השיר גם בסיבובי ההופעות שלה Last Girl on Earth Tour ו-Diamonds World Tour.

ביקורות

לארי קרול מ-MTV כתב על הופעתה באמריקן איידול: "היקף היכולת של ריהאנה לנגן בגיטרה היה מוגבל לניגון באצבע אחת על אחד המיתרים" אך קרול גם החמיא למופע וכתב: "שהכתפיים בתלבושת שלה היו ענקיות כמו נוכחותה על הבמה". אך הוא ציין כי בחצי מהשיר היא דיברה ושרה רק בחצי אחר ממנו. בוקר אחר מ-MTV בריטניה הסכים עם קרול וכתב כי: "במחצית המופע ריהאנה לקחה גיטרה שחורה בצורת V אך אי אפשר להיות בטוחים שהיא באמת ניגנה עליה". קארין גאנז מה"רולינג סטון" שיבחה את הביצועים של ריהאנה, וכתבה "אם הכללים של כוכבי רוק הם 'ללמד את עצמך לבחור שקופיות', 'בגדים הדוקים' ו 'אש' אז ריהאנה שמה לב לשיעורי ה"רוקסטאר 101" שלה אחרי הכל". 
כתבת מה-"Daily Mail" כי "ריהאנה הציגה את הצד התחרותי שלה במהלך הופעתה באמריקן איידול לאחר שליידי גאגא הציגה סטנדרטים גבוהים כל כך." ביל לאמב מ-"About.com" היה ביקורתי כלפי ההחלטה של ריהאנה לבצע את השיר באמריקן איידול. הוא ציין כי על פי דיווחים ריהאנה הייתה אמורה לבצע את השיר Te Amo בתוכנית וטען כי השיר הוא "אחד השירים החלשים באלבום ולא סתם הוא קטע את רצף השירים שהגיעו לעשירייה הפותחת". קליי קין מ-"BET" התייחס להופעתה בסיבוב ההופעות Last Girl on Earth Tour: "מגיע לריהאנה מחיאות כפיים על כך שעשתה משהו שונה שרחוק מלהיות פופ סטנדרטי."

ביקורות

השיר קיבל ביקורות מעורבות. בריאן לינדר מ-IGN שיבח את השיר וכתב "זה עובד למעשה, למרות שנשמע שלא בהתחלה". אמילי טרטנלה מ-"PopMatters" כינתה את השיר כ"ברירת מחדל מבריקה". אליבהי מאלון מ-NME כתב "שריהאנה שרה עם "סוואגריות" בשיר שזה משהו שללא ספק יש לה." ניל מק'ורמיק מה-"The Daily Telegraph" חשב שהשיר הוא בין השירים המעטים באלבום שיש בהם מהשורשים הקאריביים של ריהאנה. אן פאוורס מ-"Los Angeles Times" ביקרה את ההחלטה לשתף את סלאש בשיר וכינתה אותו כ"במחשבה שנייה" ו"כי היא בהחלט הייתה יכולה להסתדר בלי סמל הרוק האולטימטיבי". ריצ'ן דומבל מ-"Pitchfork Media" כתב כי: "השיר בדומה לשירים אחרים באלבום נשמעים מיושנים ואילו סלאש מוסיף לשיר משהו קול". אלכס פטרידיס מה-"The Guardian" כתב ביקורת שלילית על השיר בה הוא היקר את ההחלטה של ריהאנה לעשות שיר בז'אנר של רוק כבד.